**Constantino Fernández Pico**, coñecido como **Tino Fernández**, nado na Coruña en 1966, é un empresario galego, cofundador e presidente da consultora tecnolóxica Altia. 

Foi presidente do Deportivo da Coruña entre 2014 e 2019, en substitución do histórico Augusto César Lendoiro, e dende outubro de 2020 forma parte do consello de administración do Racing de Ferrol.

Traxectoria
-----------

Licenciado en Económicas pola Universidade de Santiago de Compostela, traballou como consultor en Arthur Andersen, antes de fundar en 1994 a consultora tecnolóxica Altia. Foi adestrador de varios equipos de baloncesto, entre eles a selección galega infantil e cadete masculina.

O 21 de xaneiro de 2014 foi elixido presidente do Deportivo da Coruña, en substitución de Augusto César Lendoiro. O empresario recibiu o apoio do 72,09% do capital social representado na Xunta de Accionistas. Durante a súa presidencia tivo que facer fronte ao maior concurso de acredores do deporte español. Uns meses despois da súa chegada despediu de xeito inesperado ao artífice do ascenso a Primeira División na tempada 2013/14, Fernando Vázquez, por unhas polémicas declaracións deste sobre as fichaxes do club. Durante o seu mandato recuperouse a sección feminina e pechouse un acordo con Abanca sobre a débeda privilexiada do concurso.

No plano deportivo o equipo conseguiu a permanencia en Primeira tres tempadas consecutivas ata o descenso na 2017/18. Na tempada seguinte o club pagou unha cláusula de rescisión ao Levante para incorporar a Carmelo del Pozo como novo secretario técnico e a Natxo González como adestrador. Os malos resultados en Segunda, onde o Deportivo a duras penas entrou na promoción de ascenso, provocou a dimisión por sorpresa en abril de 2020 de Tino Fernández e todo o consello de administración antes do fin da tempada. Ocupou aínda o cargo até o 28 de maio de 2019, cando foi elixida a candidatura de Paco Zas para presidir o club coruñés.

O 22 de outubro de 2020 anunciouse a súa incorporación ao consello de administración do Racing de Ferrol.

Notas
-----

1. ↑  "Tino Fernández: el empresario que triunfa con Altia quiere 'rescatar' al Deportivo". *Economía Digital Galicia* (en castelán). Arquivado dende o orixinal o 05 de xullo de 2017. Consultado o 22 de outubro de 2020.
2. ↑  Marco. "TINO FERNÁNDEZ, Presidente de Altia: "Altia aportará su granito de arena para el desarrollo del club"". *www.uralcf.com* (en castelán). Arquivado dende o orixinal o 03 de abril de 2016. Consultado o 2017-05-16.
3. ↑  Tino Fernández pon o punto final a 25 anos de lendoirismo
4. ↑  Verea, Fernando (27 de xuño de 2019). "El ´interruptus´ del Depor: 160 millones de deuda en 2013, concurso de acreedores, sanea sus arcas y pierde el ingreso de 80 millones al no ascender a la Liga Santander" (en castelán). Consultado o 22 de outubro de 2020.
5. ↑  "El Deportivo justifica el despido de Vázquez en las críticas a sus fichajes". *Faro de Vigo* (en castelán). 10 de xullo de 2014. Consultado o 22 de outubro de 2020.
6. ↑  "Abanca blinda el futuro económico del Deportivo (incluso en Segunda)" (en castelán). 30 de xuño de 2017. Arquivado dende o orixinal o 08 de febreiro de 2018. Consultado o 22 de outubro de 2020.
7. ↑  "Dimite Tino Fernández e o resto do Consello de Administración do Deportivo". *Diario de Pontevedra*. 22 de abril de 2019. Consultado o 22 de outubro de 2020.
8. ↑  "Paco Zas, cuadraxésimo terceiro presidente do RC Deportivo". Deportivo da Coruña. 28 de maio de 2019.
9. ↑  Valencia, José (20 de outubro de 2020). "O expresidente do Deportivo Tino Fernández incorpórase ao consello de administración do Racing de Ferrol". *La Voz de Galicia*. Consultado o 22 de outubro de 2020.

|  |  |  |
| --- | --- | --- |
| Predecesor:**Augusto César Lendoiro** |  **Presidente do Deportivo da Coruña** 2014−2019 | Sucesor:**Paco Zas** |